কুরআনের সমালোচনা ও খণ্ডন
মহানবী মুহাম্মাদ (সা) এর বয়স যখন চল্লিশ বছর, তখন থেকে কুরআন অবতরণ শুরু হয়। এটি ছিল ৬১০ খ্রিস্টাব্দ। এরপর সুদীর্ঘ প্রায় ২২ বছর যাবৎ এর অবতরণ অব্যাহত থাকে এবং ৬৩২ খ্রিস্টাব্দে সম্পূর্ণ কুরআন অবতীর্ণ হয়। অবতরণের বিভিন্ন পর্যায়ে যখনই কুরআন নাজিল হতো, মুহাম্মাদ (সা) এবং তার অনুসারীবৃন্দ তা সংরক্ষণের ব্যবস্থা গ্রহণ করতেন। প্রাথমিকভাবে, কুরআনের নাজিলকৃত অংশে মুখস্থকরণের মাধ্যমে তা সংরক্ষণ করা হয়। পরবর্তীতে, লিখনীর মাধ্যমে তা হিফাজতের ব্যবস্থা করা হয়। সংরক্ষণ ও নির্ভুলতার ক্ষেত্রে কোনো প্রামাণ্য দলিল যখন শুরু থেকেই লিপিবদ্ধ করা হয়, তখন তার গ্রহণযোগ্যতা অনেকাংশে বৃদ্ধি পায়। লোকমুখে প্রচারিত ইতিহাস, গল্প খুব সহজেই বিকৃত হয়ে যেতে পারে; কিন্তু লিখিত কোন দলিলের ক্ষেত্রে তা হওয়া সম্ভবপর নয়।
কিতাব আল কিমিয়া
কিতাব আল কিমায়া () প্রখ্যাত মুসলিম রসায়নবিদ জাবির ইবনে হাইয়ান অষ্টম শতাব্দীর শেষভাগে রসায়নের উপর লিখিত একটি বই। বইটি আরবি ভাষায় লেখা হয়। পরে বইটি আরবি থেকে লাতিন সহ বিভিন্ন ইউরোপীয় ভাষায় অনূদিত হয়। ১১৪৪ সালে রবার্ট অভ চেস্টার বইটিকে “দ্যা বুক অফ দ্যা কম্পোজিশান অফ আলকেমি” নামে অনুবাদ করেন। জাবিরের এই বইটি পাশ্চাত্যে ব্যাপক পরিচিতি পায়। কিতাব আল কিমাইয়া এবং কিতাব আল সাবীন কয়েক শতাব্দী ধরে ইউরোপে জনপ্রিয়তা ধরে রাখে এবং রসায়নের উন্নতি সাধনে ভূমিকা রাখে।